CELEX: 62007TA0122
Language: sl
Date: 2011-03-03 00:00:00
Title: Združene zadeve od T-122/07 do T-124/07: Sodba Splošnega sodišča z dne 3. marca 2011 – Siemens Österreich in drugi proti Komisiji (Konkurenca — Omejevalni sporazumi — Trg projektov za plinsko izolirane stikalne naprave — Odločba o ugotovitvi kršitve člena 81 ES in člena 53 Sporazuma EGP — Delitev trga — Učinki na skupni trg — Pojem trajajoče kršitve — Trajanje kršitve — Zastaranje — Globe — Sorazmernost — Zgornja meja 10 % prometa — Solidarna odgovornost za plačilo globe — Olajševalne okoliščine — Sodelovanje — Pravica do obrambe)

9.4.2011   
            
            
               SL
            
            
               Uradni list Evropske unije
            
            
               C 113/11
            
         Sodba Splošnega sodišča z dne 3. marca 2011 – Siemens Österreich in drugi proti Komisiji
   (Združene zadeve od T-122/07 do T-124/07) (1)
   
   (Konkurenca - Omejevalni sporazumi - Trg projektov za plinsko izolirane stikalne naprave - Odločba o ugotovitvi kršitve člena 81 ES in člena 53 Sporazuma EGP - Delitev trga - Učinki na skupni trg - Pojem trajajoče kršitve - Trajanje kršitve - Zastaranje - Globe - Sorazmernost - Zgornja meja 10 % prometa - Solidarna odgovornost za plačilo globe - Olajševalne okoliščine - Sodelovanje - Pravica do obrambe)
   2011/C 113/21
   Jezik postopka: nemščina
   
      Stranke
   
   
      Tožeče stranke: Siemens AG Österreich (Dunaj, Avstrija) (zadeva T-122/07), VA Tech Transmission & Distribution GmbH & Co. KEG (Dunaj) (zadeva T-122/07), Siemens Transmission & Distribution Ltd (Manchester, Združeno kraljestvo) (zadeva T-123/07), Siemens Transmission & Distribution SA (Grenoble, Francija) (zadeva T-124/07) in Nuova Magrini Galileo SpA (Bergame, Italija) (zadeva T-124/07) (zastopnika: H. Wollmann in F. Urlesberger, odvetnika)
   
      Tožena stranka: Evropska komisija (zastopniki: sprva F. Arbault in O. Weber, nato X. Lewis in A. Antoniadis, ter nazadnje A. Antoniadis in R. Sauer, zastopniki)
   
      Predmet
   
   Predlog za razglasitev delne ničnosti Odločbe Komisije C(2006) 6762 konč. z dne 24. januarja 2007 v zvezi s postopkom na podlagi člena 81 ES in člena 53 Sporazuma EGP (zadeva COMP/F/38.899 – Plinsko izolirane stikalne naprave) in, podredno, za zmanjšanje globe, ki je bila naložena tožečim strankam.
   
      Izrek
   
   
               1.
            
            
               Člen 1(m), (p), (q), (r) in (t) Odločbe Komisije C(2006) 6762 konč. z dne 24. januarja 2007 o postopku uporabe člena 81 ES in člena 53 Sporazuma EGP (zadeva COMP/F/38.899 – Plinsko izolirane stikalne naprave) se razglasi za ničen v delu, v katerem je Komisija ugotovila kršitev družb Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd, Siemens Transmission & Distribution SA in Nuova Magrini Galileo SpA v obdobju med 1. aprilom in 30. junijem 2002.
            
         
               2.
            
            
               Člen 2(j), (k) in (l) Odločbe C(2006) 6762 konč. se razglasi za ničen.
            
         
               3.
            
            
               Za kršitve, navedene v členu 1(m), (p), (q), (r) in (t) Odločbe C(2006) 6762 konč., se naložijo te globe:
               
                           —
                        
                        
                           družbi Siemens Transmission & Distribution SA in Nuova Magrini Galileo solidarno z družbo Schneider Electric SA: 8 100 000 EUR;
                        
                     
                           —
                        
                        
                           družbi Siemens Transmission & Distribution Ltd solidarno z družbami Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution SA in Nuova Magrini Galileo: 10 350 000 EUR;
                        
                     
                           —
                        
                        
                           družbi Siemens Transmission & Distribution Ltd solidarno z družbama Siemens AG Österreich in VA Tech Transmission & Distribution GmbH & Co. KEG: 2 250 000 EUR;
                        
                     
                           —
                        
                        
                           družbi Siemens Transmission & Distribution Ltd: 9 450 000 EUR.
                        
                     
         
               4.
            
            
               V preostalem se tožbe zavrnejo.
            
         
               5.
            
            
               V zadevi T-122/07 Evropska komisija nosi desetino stroškov družb Siemens AG Österreich in VA Tech Transmission & Distribution GmbH & Co. KEG in desetino svojih stroškov. Družbi Siemens AG Österreich in VA Tech Transmission & Distribution GmbH & Co. KEG nosita devet desetin svojih stroškov in devet desetin stroškov Komisije.
            
         
               6.
            
            
               V zadevi T-123/07 Evropska komisija nosi desetino stroškov družbe Siemens Transmission & Distribution Ltd in desetino svojih stroškov. Družba Siemens Transmission & Distribution Ltd nosi devet desetin svojih stroškov in devet desetin stroškov Komisije.
            
         
               7.
            
            
               V zadevi T-124/07 Evropska komisija nosi petino stroškov družb Siemens Transmission & Distribution SA in Nuova Magrini Galileo in petino svojih stroškov. Družbi Siemens Transmission & Distribution SA in Nuova Magrini Galileo nosita štiri petine svojih stroškov in štiri petine stroškov Komisije.
            
         
      (1)  UL C 140, 23.6.2007.